Nabulya Theopista Ssentongo

Category:Articles with hCards
Nabulya Theopista Ssentongo (yazaalibwa nga 14 Ogwokubiri 1951) yali munnabyabuuzi wa Uganda mu Paalamenti ey'omunaana ne y'omwenda. Yali akiikirira abakozi n'ekibiina kya National Resistance Movement.

 Emirimu gye egy'obufuzi 
Yalondebwa nga omukiise w'abakozi era yaweereza mu Paalamenti ya Uganda ey'omunaana n'eyomwenda wansi w'ekibiina ky'ebyobufuzi ekya NRM.https://ugandaradionetwork.net/story/bakabulindi-bounces-back-pajobo-edged-out Yali omu ku ba mmemba abataano abalondebwa ku kakiiko k'eyali sipiika wa Paalamenti Rebecca Kadaga  okumalawo eby'ali byogerebwa ku busosoze n'engeri etali y'abwenkanya mu kuwa emirimu mu kitongole kya NSSF, okufuna emigabo egitali mu butuufu mu UMEME, ensaasanya y'ebintu bya NSSF n'ensonga endala ez'ekuusa ku bukulembeze bwa NSSF. Okunoonyereza ku NSSF kwakulemberwa eyali Ssentebe wa Disitulikiti y'e Masaka era MP w'oBuvanjuba bwa Kalungu, Vincent Bamulangaki Ssempijja (atalina kibiina). Yayambibwako MP wa Kalungu ey'Obuggwanjuba Joseph Ssewungu (Democratic Party), Ann Maria Nankabirwa (NRM, Kyankwanzi Woman), Alex Ruhunda (NRM, Fort portal Municipality) ne Theopista Nabulya Ssentongo (Workers representative for NRM). Mu 2014, abaali abakozi b'ekitongole ky'ebyempuliziganya ekya Uganda Telecom Limited beekubira enduulu eri Paalamenti era okwemulugunya kwabwe kwayanjibwa Nabulya.https://techjaja.com/uganda-telecom-limited-utl-dragged-to-parliament-by-former-employees/ Kino kyava ku kkampuni eno okuggyawo ebirungi ebyongerezebwa ku musaala eri abakozi bano ne bifiirwa emirimu gyabwe kw'ossa ebyo bye bandibadde bafuna nga bawummudde okukola. Ali ku ddaala lya waggulu nnyo erya A mu nkola ye ey'omu bukiiko bwa Paalamenti.https://www.independent.co.ug/still-need-youthworkers-army-mps/ Y'omu ku babaka abaakyalira Paalamenti ya Pan African Parliament okutegeera bw'eddukanyizibwa naddala ku ky'okukuuma eddembe ly'obuntu mu Africa.http://howwebiz.ug/news/politics/11916/human-rights-committee-visits-pan-african-parliament

 Ebirala ebimukwatako 
Mu 2003, yategeeza Paalamenti nga bwe yali asimattuse okukakibwa omukwano mu maka ge eg'e Namasuba, okuliraana ekibuga Kampala ng'omusajja Omusudani ye yali agezaako okukimutuusaako.https://allafrica.com/stories/200309120226.html Ono yategeeza Paalamenti nti n'omukozi we yali yakwatibwa akabinja k'avubuka be bamu ke yagamba nti kaalina ebissi. Omusango yagwongerayo ku poliisi kyokka tewali kya maanyi kyakolebwa nti poliisi yalemererwa okukwatayo omuntu n'omu.https://www.newvision.co.ug/articledetails/1260546 Okutuuka okwogera ku nsonga eno, Paalamenti yali eteesa ku kiteeso kya Ssaabaminisita wa Uganda eky'okuzzaayo Abasudan mu bitundu bya West Nile. Oluvannyuma lw'olutuula lwa Paalamenti luno, eyali omumyuka asooka owa Ssaabaminisita wa Uganda, Lt Gen. Moses Ali n'asaba Nabulya nti amusisinkane.

 Laba ne bino 

 Olukalala lw'ababaka ba Paalamenti ya Uganda ey'omunaana
 Olukalala lw'ababaka ba Paalamenti ya Uganda ey'omwenda

 Ebijuliziddwamu 

 Ebijuliziddwaamu ebiri wabweru wa Wikipediya 

 https://web.archive.org/web/20220331185659/https://www.redpepper.co.ug/2013/07/teachers-give-govt-90-day-ultimate-over-salary-promise/
 https://parliamentwatch.ug/wp-content/uploads/2021/08/Report-of-the-Select-Committee-on-National-Social-Security-Fund-NSSF-February-2015.pdf?x25532
 https://web.archive.org/web/20230406205129/https://preventgbvafrica.org/wp-content/uploads/2014/05/Making-a-Difference-Report-2014.pdf
 https://web.archive.org/web/20230406205129/http://agresults.org/uploads/files/New_Vision_Sunday_Press_Release.pdf
 https://web.archive.org/web/20111219054934/http://www.uws.or.ug/wp-content/uploads/Uws%20Parliament%20Booklet.pdf
 https://web.archive.org/web/20230406205127/http://www.columbia.edu/~mh2245/Scorecard/2007_Scorecard.pdf
 https://ko.guiagyn.com/wiki/List_of_members_of_the_eighth_Parliament_of_Uganda